Publication: Magyar Közlöny
Issue: MK-2001-150 (Year: 2001, Number: 150)
Era: 1990-2004
Section: 1997. évi LXXXI. törvény (a továbbiakban: Tny.)
Paragraph Index: 506

(1) A TnyR. 14. §-ának (4) bekezdése helyébe a következő rendelkezés lép: „(4) Az 1992. március 1-je előtti időszakra keresetként azt az összeget kell figyelembe venni, amelyet az ezen időpontot megelőzően hatályos rendelkezések adott személyi körre nézve — így különösen a háztartási alkalmazottakra, egyéni gazdálkodókra — az ott meghatározott összegben jövedelemként határoztak meg azzal, hogy e kereseti összegeket a magánszemélyek jövedelemadójával csökkenteni nem kell. Az 1992. február 29-ét követő ilyen időszakra keresetként — ha tényleges jövedelemmel a nyugdíjigénylő nem rendelkezik — a külön jogszabályban meghatározott, az adott jogviszony fennállása alatt érvényes minimálbért kell figyelembe venni, amelyet a magánszemélyek jövedelemadójának levonására vonatkozó rendelkezések szerint csökkenteni kell. Az így meghatározott kereseteket évenként a Tny. 13. §-ának (2) bekezdésében foglaltaknak megfelelően kell a nyugdíjazást megelőző második naptári év kereseti szintjéhez igazítani.”

Source: https://magyarkozlony.hu/hivatalos-lapok/d88ef6482c2044c5a4a5c2966a09dd25a8d1bbbd/dokumentumok/0a0f54e73f18a2cc9b2499472bb90dc2f547f9e9/letoltes